Pályázati felhívás

Zalakaros Város Önkormányzata zárt (meghívásos) pályázatot hirdet a tulajdonában lévő 1.) pontban meghatározott belterületi ingatlan telekmegosztással történő értékesítésére Zalakaros Város Önkormányzata Képviselő-testületének az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelete 22. § (2) bekezdésében foglaltak alapján, mely szerint zárt pályázat elrendelhető, ha a teljesítésre csak meghatározott ajánlattevők alkalmasak.

1.) A pályázat tárgya:
[bookmark: _Hlk171334095]Zalakaros Város Önkormányzatának tulajdonában lévő, Zalakaros belterület 261/50 helyrajzi szám alatti 10204 m2 alapterületű ingatlan összesen 367 m2-nyi területe, valamint a Zalakaros belterület 261/48 helyrajzi szám alatti 8288 m2 alapterületű ingatlan összesen 243 m2-nyi területe a Bázis Földmérő Bt. által készített 25/2021 számú, földhivatal által záradékolt változási vázrajz és területkimutatás alapján kerül meghirdetésre. A telekalakítás folytán az alábbiak szerint kerülnek a területrészek értékesítésre:
· a 25/2021 számú változási vázrajz szerinti 367 m2-es területrész a Zalakaros belterület 261/35 hrsz-ú ingatlan tulajdonosa részére, 
· a 25/2021 számú változási vázrajz szerinti 243 m2-es területrész a Zalakaros belterület 262 hrsz-ú ingatlan tulajdonosa részére.

2.) Pályázó lehet:
A pályázati eljárásban az Önkormányzat által megjelölt ajánlattevő, a Zalakaros belterület 261/35 hrsz., és a Zalakaros belterület 262 hrsz. alatt nyilvántartott ingatlanok ingatlan-nyilvántartási tulajdonosai tehetnek ajánlatot.

3.) Pályázati ajánlat:
A pályázati ajánlatnak tartalmaznia kell:
a) Jogi személy esetén székhelyét, adószámát, cégjegyzékszámát, képviselő nevét, elérhetőségét,
b) Jogi személy pályázó esetén 30 napnál nem régebbi hiteles cégkivonatát vagy annak hiteles másolatát, aláírási címpéldányt, vagy aláírásmintát, vagy ezek hitelesített másolatát,
c) A megvásárolni kívánt ingatlan pontos meghatározását (cím, hrsz.), a pályázó ajánlatát az ingatlan vételárára vonatkozóan, amely a kiinduló vételárnál kevesebb nem lehet.
d) A pályázati biztosíték befizetésének igazolását,.
e) Nyilatkozatot a pályázati feltételek elfogadásáról és az ellenszolgáltatás teljesítésére vonatkozó kötelezettség vállalásáról.

4.) Minimális vételár (limitár):
A pályázó által megajánlott vételár összege nem lehet alacsonyabb a pályázat tárgyát képező ingatlanok területéből eladásra kerülő területrészek ingatlanforgalmi értékbecslő által megállapított forgalmi értékénél, azaz 16.659,- Ft + ÁFA/m2 összegénél.
261/48 hrsz-ú ingatlan 243 m2-nyi területe 4.048.137,- Ft + ÁFA 
261/50 hrsz-ú ingatlan 367 m2-nyi területe: 6.113.853,- Ft + ÁFA

5.) Pályázati biztosíték: 
A pályázat érvényességének feltétele ajánlati biztosíték (bánatpénz) befizetése, amelyet az ajánlat megküldésével egyidejűleg kell az ajánlattevőnek a kiíró rendelkezésére bocsátani.
Az ajánlati biztosíték a limitár 10%-ának megfelelő összeg.
Az ajánlati biztosítékot a Zalakaros Város Önkormányzata OTP Banknál vezetett 11749015-15432230 számú bankszámlájára kell befizetni a pályázat bontásával egyidejűleg. Az összeg eredményes pályázat esetén foglalónak minősül, fizetés esetén a vételi árba beszámít. A nem nyertes pályázók részére az ajánlatok elbírálásától számított 15, egyéb esetekben a pályázati felhívás visszavonásától, az ajánlatok érvénytelenségének az ajánlatok érvénytelenségének vagy eredménytelenségének megállapításától 15 napon belül kamatmentesen visszajár.
A befizetés igazolása a pályázat melléklete.

6.) Jogi feltételek:
- a pályázat tárgyát képező ingatlanok területéből eladásra kerülő területrészek per-és tehermentesek. 
- pályázati ajánlatnak tartalmaznia kell az ajánlattevő részletes nyilatkozatát, így különösen: 
a / a pályázati felhívás feltételeinek elfogadására
b/ az ellenszolgáltatás teljesítésére vonatkozó kötelezettség vállalásra.
c/ igazolás 
· arról, hogy a pályázónak nincs köztartozása, / kiíróval szembeni tartozása/
· nem áll csőd, végelszámolási, felszámolási eljárás alatt – ez kizáró ok
· Igazolás arról, hogy nincs egyéb tartozása, egyéb címen a kiíró felé, ezek igazolása NAV stb.,
· gazdasági társaságok képviselői egy hónapnál nem régebbi cégmásolatot és aláírási címpéldányt természetes személyek érvényes személyi igazolvány hiteles másolatát kötelesek csatolni.
-   Elővásárlási jogról tájékoztatás:
A pályáztatás tárgyát képező ingatlanra a Magyar Államot elővásárlási jog illeti meg, 
A nemzeti vagyonról szóló 2011. évi CXCVI. törvény 14. §. (2) bekezdése szerint: „Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. 
Az elővásárlási jog gyakorlására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. A 35 napos határidőt az ajánlat vagy a szerződés személyes átadása esetén az átadás igazolt napjától, postai küldemény esetén a küldemény feladásának igazolt napjától kell számítani. A határidő elmulasztása jogvesztő.

- A pályázatot az az ajánlattevő nyeri meg, akinek az ajánlata megfelel a pályázati kiírás tartalmi feltételeinek, (jogi és egyéb feltételeknek).

- A pályázatot elnyert ajánlattevővel 15 napon belül szerződést kell kötni, azonban a szerződés a pályázat tárgyát képező ingatlan vonatkozásában folyamatban lévő telekalakítás ingatlan-nyilvántartási átvezetését és a Magyar Állam elővásárlási joga tekintetében tett nyilatkozatának Önkormányzat általi átvételét követően lép csak hatályba.

- Az ingatlanszerzéssel kapcsolatos vagyonátruházási illeték, illetve a tulajdonjog változás ingatlan-nyilvántartásban történő átvezetésének költségei a vevőket terhelik.

6.) Egyéb kikötések:
Zalakaros Város Önkormányzata a pályázati kiírást az ajánlatok benyújtására meghatározott időpontig indokolás nélkül visszavonhatja.

7.) Pályázat benyújtása:
A pályázatokat ”Ingatlanvételi ajánlat – Zalakaros” jeligére, zárt borítékban a Zalakarosi Közös Önkormányzati Hivatal titkársága (Zalakaros, Gyógyfürdő tér 1.) címére kell eljuttatni. A borítékon kérjük feltüntetni: 2024. 08.30. 10.10 óráig bontható fel. 
A pályázat elektronikus úton is benyújtható azzal, hogy annak egyidejűleg meg kell érkezni a tuzemeltetes@zalakaros.hu és a jegyzo@zalakaros.hu  címekre. Az e-mail tárgyában kérjük feltüntetni: Ingatlanvételi ajánlat 2024.08.30. 10.10. óráig nem nyitható meg.

Pályázat beadási határideje:                                            2024. augusztus 30.  1000 óra
Pályázat bontásának időpontja:                                      2024. augusztus 30.  1010 óra
Pályázat bontásának helye:                        
Zalakarosi Közös Önkormányzati Hivatal, 8749 Zalakaros, Gyógyfürdő tér. 1. I. emelet Kisterme. 

A Pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik, vagy mindkét e-mail címre egyidejűleg beküldésre kerül. 
A pályázaton kizárólag a Zalakaros 261/35 és 262 hrsz-ú ingatlan tulajdonosa(i) vehet(nek) részt. Az ajánlatok felbontásánál az ajánlattevők, valamint az általuk meghívott személyek lehetnek jelen. 

8.) A pályázati ajánlatok érvénytelensége:
Az ajánlatok bontását követően megállapításra kerül, hogy mely ajánlatok érvényesek és melyek érvénytelenek. 

Érvénytelen az ajánlat, ha:
a.) az ajánlatot a benyújtásra meghatározott határidő eltelte után nyújtották be,
b.) elektronikus benyújtás esetén mindkét elektronikus elérhetőségre nem érkezett meg a pályázat,
c.) a bánatpénzt az ajánlattevő nem bocsátotta a kiíró rendelkezésére, vagy annak befizetését nem igazolta,
d.) az ajánlat nem felel meg a pályázati kiírás alaki és tartalmi feltételeinek, (jogi feltételeknek)
e.) a pályázati felhívásban megadott induló árnál alacsonyabb összegű ajánlati árat tartalmaz,
f.) az ajánlati felhívásban meghatározott mellékleteket nem tartalmazza.
g.) olyan ajánlattevő nyújtotta be, amelyik nem jogosult részt venni a pályázaton.

A pályázati felhívásnak nem megfelelő, hiányos pályázat esetén a pályázót a pályázat benyújtását követő 5 napon belül a kiíró hiánypótlásra szólítja fel. Hiánypótlásra csak egyszer, a felszólítás kézhezvételétől számított 5 napon belül van lehetőség. A pályázatbefogadás időpontjának a pályázati felhívásnak hiánytalanul megfelelő pályázat - hiánypótlási felhívás esetén a teljes körű hiánypótlás - beérkezésének időpontját kell tekinteni.

9.) Pályázat elbírálása:
A pályázat kiírásában és a pályázat elbírálásában részt vevő személy a vele szemben fennálló kizárási okot köteles haladéktalanul bejelenteni a jegyzőnek. Az elfogultságot a pályázó is bejelentheti. 
A kapott érvényes ajánlatok Zalakaros Város Önkormányzata Képviselő-testülete bírálja el.

Az elbírálás helye: 8749 Zalakaros, Gyógyfürdő tér 1. I. emeleti tanácskozó terme
Az elbírálás várható időpontja: a beadási határidőt követő képviselőtestületi ülés időpontja 

A pályázat eredményhirdetése a pályázat elbírálásával egyidejűleg történik. 
A pályázat kiírója fenntartja magának azt a jogot, hogy a pályázatot indokolás nélkül eredménytelennek nyilvánítsa. Az adásvételi szerződést a Vevő megbízásából eljáró ügyvéd készíti el, az önkormányzat nevében eljáró ügyvéd véleményezése mellett. Az ezzel járó költségek a vevőt terhelik. 
Az Eladó az adásvételi szerződés mindkét fél általi aláírása után a végleges, érvényes, ingatlan-nyilvántartási átvezetésre alkalmas szerződést, mely egyetlen hatályba léptető feltételként csak az elővásárlásra jogosult nyilatkozatát tartalmazza, megküldi a Magyar Államot megillető elővásárlási jog gyakorlására külön törvényben meghatározott szerv részére. Az elővásárlási jogról lemondó nyilatkozatot annak beérkezése után az Eladó a Vevő megbízásából eljáró ügyvédnek küldi meg az ingatlannyilvántartásban történő tulajdonosváltozás átvezetése érdekében.
Az ajánlattevők az ajánlatukhoz az elbírálástól számított 30 napig kötve vannak. A győztes pályázó az eredményhirdetéstől számított 15 napon belül köteles megkötni az adásvételi szerződést. 
A befizetett ajánlati biztosíték (bánatpénz) a vételi ár összegébe beszámításra kerül. Amennyiben a pályázat nyertese valamely okból eláll a vételi szándékától az ajánlati kötöttség ideje alatt, azaz nem köti meg az adásvételi szerződést a fenti határidőn belül, az ajánlati biztosítékot elveszti.

10.) A vételi ár megfizetése: 
A vételár megfizetésének módja: átutalás, a Zalakaros Város Önkormányzata OTP Banknál vezetett 11749015-15432230 számú bankszámlájára kell befizetni.
A vételár megfizetésének üteme és határideje: 
A vételárat az adásvételi szerződés aláírásával egyidejűleg kell megfizetni.
A teljes vételár késedelmes teljesítése esetén az Eladó jogosult a szerződéstől elállni és a foglalót megtartani. 
A tulajdonjog változás ingatlan-nyilvántartásban történő átvezetésének költségei a Vevőket terhelik.

11.) A pályázati eljárásra vonatkozóan további információ szerezhető: 
Zalakarosi Közös Önkormányzati Hivatalban Bognár Ottó Péter településstratégiai referensnél ügyfélfogadási időben a tuzemeltetes@zalakaros.hu címen, vagy a 93/340-100/119 mellék telefonszámon. 

Az önkormányzat fenntartja magának a jogot, hogy a pályázatot eredménytelenné nyilváníthatja és a pályázati határidő lejárta előtt azt indokolás nélkül visszavonhatja. 

Zalakaros, 2024. július 22.
							
								           Novák Ferenc
                                                                                                                  polgármester

